Forstjóri Sjúkratrygginga Íslands segir eðlilegan hluta af eftirlitshlutverki að óska skýringa hjá SÁÁ á útgjöldum. Ekki sé um einsdæmi að ræða.
Forstjóri Sjúkratrygginga Íslands segir að ósk um skýringar SÁÁ á hundrað þrjátíu og fjórum milljónum króna, sé hluti af eftirlitshlutverki. Beðið sé eftir svari frá SÁÁ á útgjöldunum.
Sjúkratryggingar Íslands sendu SÁÁ bréf í byrjun júni þar sem óskað er svara frá stofnuninni vegna útgjalda upp á vel á annað hundrað milljóna króna.
Eftirlitsdeild var stofnuð hjá Sjúkratryggingum í ársbyrjun.
Einar Hermannsson forstjóri SÁÁ segir samtökunum hafa verið brugðið við erindi Sjúkratrygginga. Í bréfinu sé óskað eftir endurgreiðslum upp á annað hundrað milljóna króna. Því hafni SÁÁ.
María Heimisdóttir forstjóri sjúkratrygginga Íslands segir eðlilegt að efla eftirlit með útgjöldum. Misræmi virðist vera á milli gagna um þjónustu sem veitt hefur verið og krafna sem sendar voru til Sjúkratrygginga til greiðslu.
Nei það er alls ekki tímabært að tala neitt um endurkröfu sem slíka. Þessu eftirlitsverkefni er ekki lokið og okkur finnst alls ekki tímabært að fullyrða um hvort það verða endurkröfur eða að hvaða umfangi. Er þetta einsdæmi eða eruð þið að líta á mörg fyrirtæki með sama hætti? Já við erum með ýmiss konar verkefni í gangi.
það er allur gangur á því hvort um endurkröfu verður að ræða